בית"ר ירושלים (כדורסל)

בית"ר ירושלים היא קבוצת כדורסל ישראלית מהעיר ירושלים, המתמודדת בליגה א' דרום.

היסטוריה

הקמה ראשונה 
בשנות ה-70 שיחקה הקבוצה חמש עונות רצופות בליגת העל - החל מעונת 1971/1972, עונת הבכורה שלה בליגה הבכירה, ועד לעונת עונת 1975/1976 שבסופה נשרה הקבוצה לליגה השנייה. בהמשך שיחקה עוד מספר עונות בליגות נמוכות ובסוף שנות ה-80 פורקה.

הישגה הגדול ביותר של הקבוצה היה העפלה לגמר גביע המדינה בעונת 1972/73, אז הפסידה למכבי תל אביב 118:79. הכוכב של הקבוצה היה ג'ק אייזנר, שקלע 2,370 נק' ב-110 משחקים בליגת העל. יושב ראש הקבוצה דאז היה משה דדש, אשר היה גם יושב ראש מועדון הכדורגל בית"ר ירושלים. הקבוצה שיחקה שנים רבות במגרש הפתוח בעמק המצלבה. משחקי הקבוצה זכורים במיוחד עקב האווירה הסוערת ואף האלימה לפרקים ביציעים.

הקמה מחדש 
במרץ 2012 הודיעו המאמנים גבי גפן, צור לביא ואיש העסקים יעקב כהן, כי יביאו להקמת הקבוצה מחדש, בסיוע יושב ראש הקבוצה לשעבר, משה דדש, וכי הם בעיצומו של תהליך גיוס השחקנים והמשאבים הדרושים לשם הפעלת הקבוצה.

הקבוצה החלה פעילותה בעונת המשחקים 2012/2013 בליגה ב' - מחוז ירושלים, כאשר באותה העונה זכתה הקבוצה בגביע האיגוד של ליגה ב' כשגברה על מכבי טבריה בסיכום שני המשחקים, ובנוסף העפילה בסיומה לליגה א' עם מאזן מושלם.

בעונת 2013/2014 שיחקה הקבוצה בליגה א' - מחוז דרום. הקבוצה סיימה את העונה במקום השני והעפילה לטורניר המבחנים לליגה ארצית, אולם לא הצליחה להעפיל לליגה הארצית.

לקראת עונת 2014/2015 העלה איגוד הכדורסל את הקבוצה לליגה ארצית דרום על חשבון קבוצות שהתפרקו. בעונתה הראשונה בליגה לא הצליחה הקבוצה להגיע להישגים, סיימה את העונה עם ניצחון אחד בלבד וחזרה לליגה א'.

בעונת 2016/2015 שיחקה הקבוצה בליגה א' דרום, וסיימה את העונה במקום התשיעי עם מאזן של תשעה ניצחונות ושלושה עשר הפסדים.

בעונת 2017/2018 שיחקה הקבוצה בליגה ב'. בעונה זו חזרו לאמן את הקבוצה גבי גפן ואסי טיכטל. הקבוצה סיימה את העונה במקום הראשון במאזן 20-1 והעפילה לליגה א'.

בעונת 2018/2019 שיחקה הקבוצה בליגה א', וסיימה במקום האחרון במאזן 18-4.

אולם
הקבוצה ערכה את משחקיה הביתיים באולם מתנ"ס פיליפ ליאון בקרית יובל משך 3 עונות. בהמשך עברה להתאמן ולשחק באולם הספורט בתיכון פולינסקי בקרית היובל.

תארים והישגים
גביע המדינה:
סגנות (1): 1972/1973

גביע האיגוד לליגה ב' :
זכייה (1): 2012/2013

אליפות ליגה ב' (מחוז ירושלים):
זכייה (2): 2012/2013,2017/2018

צוות מקצועי 

מאמן ראשי: גבי גפן
עוזר מאמן: אסי טיכטל

מחלקת הנוער 
מחלקת הנוער של בית"ר ירושלים הוקמה כבר בעונתה הראשונה של המועדון. מנהל מחלקת הנוער הוא אסי טיכטל. בעונתה השנייה של המחלקה, החזיק המועדון קבוצות קט-סל, ילדים ונערים. בעונת 2015-2016 פתחה קבוצת נוער.

שחקני עבר בולטים

קישורים חיצוניים
 
דף הפייסבוק הרשמי של בית"ר ירושלים בכדורסל
האינסטגרם הרשמי של בית"ר ירושלים בכדורסל
 משה דדש: "בית"ר ירושלים על המפה"
 חגיגה באימון הבכורה של בית"ר ירושלים
 
 אילון סבג, בית"ר ירושלים בכדורסל יוצאת לדרך! באתר בית"ר.נט

הערות שוליים

ירושלים
ירושלים
בית"ר ירושלים